Document ID: 32009R0708

KOMMISSIONENS FORORDNING (EF) Nr. 708/2009
af 5. august 2009
om undtagelse fra forordning (EØF) nr. 1915/83 for så vidt angår frist for fremsendelse af bedriftsskemaer for regnskabsåret 2008 for forbindelsesorganet i Italien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning nr. 79/65/EØF af 15. juni 1965 om oprettelse af et informationsnet for landøkonomisk bogføring til belysning af indkomstforhold og driftsøkonomiske forhold i landbruget i Det Europæiske Økonomiske Fællesskab (1), særlig artikel 6, stk. 2, og
ud fra følgende betragtninger:
(1)
Efter artikel 3, stk. 3, i Kommissionens forordning (EØF) nr. 1915/83 af 13. juli 1983 om visse gennemførelsesbestemmelser vedrørende bogføring med henblik på konstatering af landbrugsbedrifternes indkomster (2) skal forbindelsesorganet fra regnskabsåret 2005 fremsende alle bedriftsskemaer til Kommissionen senest tolv måneder efter udgangen af det regnskabsår, som de vedrører.
(2)
Som en ekstraordinær foranstaltning for regnskabsåret 2008 bør Italien have en længere frist til at fremsende data, så denne medlemsstat kan gennemføre fornyelsen af det it-system, der anvendes til registrering af regnskabsmæssige data til konstateringen af landbrugsbedrifternes indkomstforhold.
(3)
Foranstaltningerne i denne forordning er i overensstemmelse med udtalelse fra Fællesskabskomitéen for Informationsnettet for Landøkonomisk Bogføring -
UDSTEDT FØLGENDE FORORDNING:
Artikel 1
Uanset artikel 3, stk. 3, i forordning (EØF) nr. 1915/83 fremsender forbindelsesorganet i Italien for regnskabsåret 2008 bedriftsskemaer til Kommissionen senest femten måneder efter udgangen af det pågældende regnskabsår.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 5. august 2009.

Labels: 4
2
19
6
18
15